
REFERAT

privind modificarea Anexei 2 din Regulamentul pentru organizarea şi executarea serviciului public de transport persoane în regim de taxi pe teritoriul Municipiului Timişoara, aprobat prin HCLMT nr. 101/2009 modificată și completată

Legea nr. 38/2003 privind transportul în regim de taxi şi în regim de închiriere, modificată şi completată, la art. 3 alin. (1) precizează faptul că serviciile de transport în regim de taxi sunt parte integarantă din sfera serviciilor comunitare de utilitate publică şi că acestea se desfăşoară sub conducerea, controlul sau coordonarea autorităţilor administraţiei pubilce locale şi se efectuează numai de către transportatori autorizaţi de către Autoritatea de Autorizare.

De asemenea, art. 3 din Normelor metodologice pentru aplicarea prevederilor <LLNK 12003    38 10 201   0 17>Legii nr. 38/2003 privind transportul în regim de taxi şi în regim de închiriere aprobate prin Ordin nr. 356/2007 prevede următoarele:

,, Autorităţile administraţiei publice locale au competenţe, în condiţiile <LLNK 12003    38 10 201   0 17>Legii nr. 38/2003, cu modificările şi completările ulterioare, şi ale prezentelor norme metodologice, în ceea ce priveşte înfiinţarea, reglementarea, organizarea, coordonarea, monitorizarea şi controlul executării serviciilor de transport în regim de taxi sau în regim de închiriere”.


Având în vedere art. 2 din Legea nr. 38/2003, care, printre altele, stipulează şi următoarele:

,, (1) Serviciile de transport în regim de taxi sau de transport în regim de închiriere, ca servicii de utilitate publică, se organizează de către autorităţile administraţiei publice locale pe raza administrativ-teritorială respectivă, cu respectarea îndeplinirii următoarelor cerinţe:

    a) promovarea concurenţei între transportatorii autorizaţi în condiţiile atribuirii gestiunii serviciilor;

    b) garantarea respectării drepturilor şi intereselor transportatorilor autorizaţi şi a accesului lor, transparent şi nediscriminatoriu, la piaţa transportului public local;

    c) garantarea respectării drepturilor şi intereselor utilizatorilor serviciilor de transport în regim de taxi sau de transport în regim de închiriere;

    e) realizarea regulamentelor de organizare şi executare a serviciilor respective, cu consultarea asociaţiilor reprezentative din domeniu;

    f) controlul permanent al modului cum sunt respectate prevederile prezentei legi, ale contractelor de atribuire în gestiune a executării serviciilor de transport, precum şi prevederile regulamentelor de organizare şi de executare a serviciilor respective;

    g) deplasarea persoanelor şi a mărfurilor în condiţii de siguranţă;

    h) asigurarea mărfurilor şi a persoanelor transportate, precum şi a bunurilor acestora;

    n) atribuirea în gestiune delegată a executării serviciilor de transport în regim de taxi sau de transport în regim de închiriere transportatorilor autorizaţi, în conformitate cu criteriile specifice prevăzute în prezenta lege;

    o) respectarea prevederilor <LLNK 12002    17130 301   0 33>Ordonanţei Guvernului nr. 17/2002 privind stabilirea perioadelor de conducere şi a perioadelor de odihnă ale conducătorilor vehiculelor care efectuează transporturi rutiere şi organizarea timpului de muncă al lucrătorilor mobili în transportul rutier de mărfuri şi persoane, aprobată cu modificări şi completări prin <LLNK 12003   466 10 201   0 18>Legea nr. 466/2003, cu modificările şi completările ulterioare.

    (2) În toate raporturile generate de activitatea de transport în regim de taxi sau de transport în regim de închiriere, precum şi în activităţile conexe acestora, protecţia vieţii umane şi a mediului este prioritar”.

Conform art. 11 alin. (6) și (7) din Legea nr. 38/2003 privind transportul de persoane în regim de taxi și în regim de închiriere, modificată și completată, autorizaţia taxi şi orice altă copie conformă se eliberează odată cu două ecusoane care au acelaşi termen de valabilitate cu aceasta. Modelul şi dimensiunile ecusoanelor vor fi stabilite prin regulamentul de organizare a serviciului de transport respectiv, aprobat prin hotărâre a consiliului local sau a Consiliului General al Municipiului Bucureşti, şi vor conţine obligatoriu următoarele înscrisuri:

    a) localitatea de autorizare;

    b) tipul transportului, respectiv:

    1. TAXI - pentru transportul în regim de taxi;

    2. RENT CAR - pentru transportul în regim de închiriere;

    c) termenul de valabilitate a autorizaţiei taxi sau a copiei conforme, după caz;

    d) numărul de ordine al autorizaţiei taxi sau al copiei conforme, după caz, astfel cum a fost atribuit conform registrului special prevăzut la art. 10 alin. (3);

    e) numărul de circulaţie al autovehiculului pentru care s-a eliberat autorizaţia taxi sau copia conformă, după caz.


Ținând cont de aceste prevederi legale, prin art. 8 alin.  (3) din Regulamentul pentru organizarea şi executarea serviciului public de transport persoane în regim de taxi pe teritoriul Municipiului Timişoara, aprobat prin HCLMT nr. 101/2009 modificată și completată, a fost aprobat modelul și ecusoanelor TAXI, prezentate conform anexei 2, conținând obligatoriu înscrisurile prevăzute de Legea nr. 38/2003 și având fondul negru.

Potrivit art. 11 alin. (5) din Legea nr. 38/2003 privind transportul de persoane în regim de taxi și în regim de închiriere, modificată și completată, o autorizaţie taxi sau deţinută pentru un autovehicul se va prelungi, la cerere, pentru 5 ani, cu menţinerea obligatorie a aceluiaşi număr de ordine, numai dacă la data cererii sunt îndeplinite, anumite condiţii.

Având în vedere cele mai sus prezentate, pentru o mai bună identificare în trafic și în acțiunile de control organizate, propunem modificarea ecusoanelor taxi în ceea ce privește fondul, respectiv din culoarea neagră în culoare mov, conform anexei.

